Babelscape/SREDFM huggingface dataset:
Μηνοδώρα

Η Μηνοδώρα η Μητροδώρα και η Νυμφοδώρα ήταν αδελφές από τη Βιθυνία που έχουν ανακηρυχθεί Άγιες. Έζησαν περί το 3ο αιώνα όπου ασπάσθηκαν τον Χριστιανισμό και ακολούθησαν τον μοναχικό βίο. Όταν πληροφορήθηκε ο Ρωμαίος διοικητής, της περιοχής εκείνης, Φρόντων, (επί αυτοκράτορα Μαξιμιλιανού), τη δράση των αδελφών αυτών σε μοναστήρι που ίδρυσαν στο Αργαθώνιο όρος και τον προσηλυτισμό που έκαναν σε άλλους χριστιανούς μιμητές τους, τις κάλεσε ν΄ απαρνηθούν τη νέα θρησκεία. Στη κατηγορηματική άρνησή τους διέταξε ν΄ απογυμνώσουν την μεγαλύτερη σε ηλικία ,την Μηνοδώρα, και να την υποβάλουν σε βασανισμούς ενώπιον των δύο άλλων αδελφών της προς εκφοβισμό.<br> 
Παρά όμως τις δοκιμασίες αυτές καμία δεν κάμφθηκε και τελικά πέθαναν και οι τρεις μαρτυρικά στις 10 Σεπτεμβρίου του 306. Προς τιμή τους ανεγέρθηκε αργότερα ναός ερείπια του οποίου σώζονταν μέχρι τις αρχές του 20ού αιώνα παρά το σημερινό χωριό Αρμουτλή που βρίσκεται κοντά στην αρχαία λουτρόπολη Πύθια όπου και τα ερείπια της παλιάς μονής που μόναζαν.
Αττίλα Αμπόνι

Ο Αττίλα Αμπόνι(αγγλικά "Attila Abonyi ") είναι παλαίμαχος Ούγγρος ποδοσφαιριστής που αγωνίστηκε με τα χρώματα της Εθνικής Αυστραλίας.

Γεννήθηκε στις 16 Αυγούστου του 1946 στην Ουγγαρία και μετανάστευσε σε ηλικία 10 ετών στην Αυστραλία. Εκεί έκανε καριέρα παίζοντας ως μέσος σε αρκετές ομάδες όπως η "Ουγγαρία Μελβούρνης", η "St George Saints", η "Κροατία Σίδνεϊ" και η "Μελίτα Ιγκλς". Επίσης διετέλεσε διεθνής με την εθνική ομάδα της Αυστραλίας στην οποία αγωνίστηκε 61 φορές πετυχαίνοντας 25 τέρματα. Μάλιστα ήταν μέλος της ομάδας που συμμετείχε στο Μουντιάλ του 1974 στην Δυτική Γερμανία. Ολοκλήρωσε την καριέρα του το 1980 και στη συνέχεια διετέλεσε προπονητής σε αρκετές ομάδες. Μάλιστα στις "Κροατία Σίδνεϊ" και "Μελίτα Ιγκλς" υπήρξε και παίκτης και προπονητής.


Κατηγορία:Αυστραλοί ποδοσφαιριστές
Κατηγορία:Ούγγροι ποδοσφαιριστές
Κατηγορία:Ποδοσφαιριστές Εθνικής Αυστραλίας
Κατηγορία:Μέσοι ποδοσφαιριστές
Κατηγορία:Ποδοσφαιριστές Παγκοσμίου Κυπέλλου 1974
Κατηγορία:Αυστραλοί προπονητές ποδοσφαίρου
Εύα Περσάκη

Η Εύα Περσάκη είναι Ελληνίδα ζωγράφος. Γεννήθηκε στο Παρίσι και μεγάλωσε σε καλλιτεχνικό περιβάλλον, καθώς ήταν κόρη της επίσης ζωγράφου Γιάννας Περσάκη. Ο πατέρας της ήταν ο γλύπτης Laszlo Szabo και ο πατριός της ο Κώστας Κουλεντιανός. Στην Αθήνα έκανε μαθήματα με τον ζωγράφο Πάνο Σαραφιανό.

Σπούδασε φιλοσοφία στο πανεπιστήμιο της Σορβόνης για ένα χρόνο. Αποφοίτησε από την Ανωτάτη Σχολή Καλών Tεχνών και ο καθηγητής της ήταν ο Γιώργος Μαυροίδης και ο Κώστας Ξυνόπουλος, καθήγητής βυζαντινής και τοιχογραφίας. Κατά τη διάρκεια των σπουδών της έλαβε δύο χρόνια κρατική υποτροφία.

Στο Παρίσι έκανε μαθήματα με τον Hayter όπου ήταν ο καθηγητής του Πικάσο στη χαρακτική. Έκανε ελεύθερες σπουδές στο στούντιο του Grande Chaumiere. Το 1978, με υποτροφία από την πρεσβεία της Ινδίας πήγε στο Μπεναρές για να σπουδάσει μινιατούρες και στο Κατμαντού οπού γνώρισε τη θιβετιανή ζωγραφική και έμεινε 3 χρόνια μαθαίνοντας βουδιστική αγιογραφία Tang-ka. Ταξίδεψε επίσης στην Ιταλία, Γαλλία, Τουρκία, Ελβετία, Γιουγκοσλαβία, Αγγλία, Μόναχο, Ολλανδία, Ισπανία, Μαρόκο, Αίγυπτο, Ινδία και Νεπάλ.

Έργα της βρίσκονται σε: Παρίσι, Αμερική, Αυστρία, Ιταλία, Γερμανία, Ιαπωνία, Ελβετία, Ιρλανδία και σε ιδιωτικές συλλογές στην Ολλανδία (Άμστερνταμ, Hans Voragen) Αθήνα (Κώστας Γουζέλης, Γιώργος Κουμπαράκης) και στη Συλλογή Καγκελάρη.
Μέλος του Καλλιτεχνικού Επιμελητηρίου Ελλάδος και ιδρυτικό μέλος του Εικαστικού Συλλόγου Σύρου. Περιλαμβάνεται στο λεξικό who is who και στο λεξικό Ελλήνων ζωγράφων (Εκδόσεις Μέλισσα). Ζει και εργάζεται στην Αθήνα και τη Σύρο.
Κοιλάδα της Αόστα

Η Κοιλάδα της Αόστα ή Αόστης [στα ιταλικά: "Valle d'Aosta", (Βάλε ντ΄ Αόστα), στα γαλλικά: "Vallée d'Aoste" (Βαλέ ντ΄ Αόστ) και στα Φραγκοπροβηγκιανά "Vâl d’Aoutha" (Βαλ ντ΄Άουθα)] είναι περιφέρεια της Ιταλίας, στο βορειοδυτικό μέρος της, στα σύνορα με την Ελβετία (βόρεια) και τη Γαλλία (δυτικά). Στο νότιό της μέρος συνορεύει με την περιφέρεια του Πεδεμοντίου.

Η περιφέρεια της Κοιλάδας της Αόστης είναι η μόνη περιφέρεια που δεν έχει καμία επαρχία και οι υπηρεσίες σ΄ όλη την περιφέρεια παρέχονται απευθείας από την περιφερειακή κυβέρνηση.

Η πρωτεύουσα της περιφέρειας είναι η Αόστα. Το όνομα της προέρχεται από το ρωμαϊκό όνομα της πόλης «Augusta Praetoria Salassorum», προς τιμήν του αυτοκράτορα Αυγούστου.

Με επιφάνεια 3,263 τ.χλμ. και συνολικό πληθυσμό περίπου 120.000 είναι η μικρότερη, και η περισσότερο αραιοκατοικημένη περιφέρεια της Ιταλίας. Στην ουσία είναι η ευρύτερη περιοχή μιας κοιλάδας των Άλπεων.

Η πλειονότητα των κατοίκων της είναι ιταλόφωνοι (λίγο πάνω από 70%), αλλά υπάρχουν και αρκετοί γαλλόφωνοι (μιλούν τη γλώσσα φρανκοπροβενσάλ) και κάποιοι γερμανόφωνοι.
Παγοπαλιρροιόμετρο

Το παγοπαλιρροιόμετρο, όπως αποκαλύπτει και το όνομά του, είναι ένα εξειδικευμένο μηχανικό παλιρροιόμετρο για τη μέτρηση της παλίρροιας κάτω από πάγους.

Το όργανο αυτό αποτελεί συνδυασμό του μόνιμου μηχανικού παλιρροιομέτρου που φέρεται σε εγκατάσταση φρέατος του παλιρροιογράφου, με τη διαφορά ότι το φρεάτιο σ΄ αυτό ανοίγεται σε πάγο. Το όργανο φέρει τις περισσότερες φορές και άγκυρα από την οποία συνδέεται ο πλωτήρας του οργάνου που κινείται μέσα στο φρεάτιο. Αν το όργανο αυτό είναι αυτογραφικό λέγεται «παγοπαλιρροιογράφος».

Τέτοια όργανα φέρουν κυρίως λιμένες και παράκτιες εγκαταστάσεις πολικών περιοχών όπου για κάποιο χρονικό διάστημα η θάλασσα παγώνει. Τις ενδείξεις των οργάνων αυτών τις χρησιμοποιούν περισσότερο τα παγοθαυστικά πλοία. Επίσης με τέτοια όργανα εφοδιάζονται επιστημονικές αποστολές στην Αρκτική και Ανταρκτική αφενός για μετρήσεις παλίρροιας όσο και για τη μέτρηση και παρακολούθηση του πάχους του παγετωνικού καλύμματος ή του πολικού παγοκαλύμματος αντίστοιχα.
Αγλαονίκη

Η Αγλαονίκη, αναφερόμενη από τον Πλούταρχο ως Αγανίκη (5ος αι. π.Χ.), ήταν αρχαία Ελληνίδα αστρονόμος (η πρώτη χρονολογικά γυναίκα αστρονόμος της αρχαίας Ελλάδας) από τη Θεσσαλία. Αναφέρεται πιο συγκεκριμένα ως Αγλαονίκη η Ηγήτορος επειδή ήταν κόρη του ηγέτη («Ηγήτορα» ή «ταγού») των Θεσσαλών.

Δεν είναι γνωστό τίποτα από τη ζωή της Αγλαονίκης. Ωστόσο αναφέρεται ότι ήταν διάσημη για την ικανότητά της να προβλέπει τις εκλείψεις Ηλίου με ακρίβεια ώρας, κάτι παρόμοιο δηλαδή με τον περίπου σύγχρονό της Θαλή, πράγμα που προδίνει μια παραπέρα γνώση στη μαθηματική αστρονομία σε σχέση με τους Βαβυλώνιους αστρονόμους. Η ίδια, κατά την παράδοση, ισχυριζόταν ότι κατέβαζε από τον ουρανό τη Σελήνη, μία φράση που σχετίζεται με την πρόβλεψη των εκλείψεων Σελήνης, επίσης με ακρίβεια ώρας. Σχετικό σχόλιο υπάρχει στον Απολλόδωρο ("Ρόδιον" Δ΄ 59). Υπάρχει και η άποψη ότι ήταν μάντιδα και αστρολόγος.
Λέστερ Γιανγκ

O Λέστερ Γιανγκ ("Lester Willis Young", Γούντβιλ, 27 Αυγούστου 1909 - Νέα Υόρκη, 15 Μαρτίου 1959), γνωστός και με το παρωνύμιο "Prez", ήταν σημαντικός Αμερικανός τενόρος σαξοφωνίστας. Χαρακτηρίζεται ως ένας από τους πιο επιδραστικούς μουσικούς στην ιστορία της τζαζ και συγκαταλέγεται στους σαξοφωνίστες που τη σημάδεψαν με τις καινοτόμες ερμηνείες του, έχοντας σημαντική συνεισφορά στην εξέλιξη του είδους. Ειδικότερα, τονίζεται η επίδραση που άσκησε στον Τσάρλι Πάρκερ. Οι περισσότεροι κριτικοί διακρίνουν το πρώιμο ύφος του, σε σχέση με αυτό που ακολούθησε κατά τη δεκαετία του 1940 και του 1950.
Μπίλμα

thumb|right|270px|Η όαση της Μπίλμα
Η Μπίλμα (Bilma) είναι ένας μεγάλος οικισμός-όαση στα βορειοανατολικά του Νίγηρα με πληθυσμό γύρω στους 2.500 κατοίκους.. Βρίσκεται προστατευμένη από τις ερημικές θίνες κάτω από τα βράχια Κάουαρ και είναι ο μεγαλύτερος οικισμός κατά μήκος αυτών των ομώνυμων γκρεμών. Είναι φημισμένη για τους κήπους της, για τα ορυχεία άλατος, την καλλιέργεια της χουρμαδιάς, και ως ο προορισμός από τους τελευταίους πια Σαχαριανούς δρόμους για τα καραβάνια (ο δρόμος "Αζαλάι", από το Αγκαντέζ).
Φινλανδική μυθολογία

Η Φινλανδική μυθολογία μοιράζεται πολλά στοιχεία με τις μυθολογίες γειτονικών περιοχών και λαών, όπως των Εσθονών, με τη βαλτική και τη σκανδιναβική μυθολογία. Επέζησε ως το 19ο αιώνα μέσω της προφορικής παράδοσης, λαϊκών ιστοριών και μύθων στη μορφή μελοποιημένων ποιημάτων. 

Η φινλανδική μυθολογία επηρεάστηκε από τους γειτονικούς πολιτισμούς στο γεγονός ότι αυξήθηκε η σημαντικότητα και η λατρεία της θεότητας του ουρανού σε σημείο μονοθεϊσμού. Ωστόσο, ο πατέρας θεός Ούκκο ήταν απλά ένα κοινό πνεύμα της φύσης, ενώ το πιο ιερό ζώο ήταν η αρκούδα, του οποίου δεν προφερόταν ποτέ το όνομα, αλλά αναφέρονταν σε αυτό με περιφραστικό τρόπο και ευφημισμούς.
Άντονι Μινγκέλα

Ο Άντονι Μινγκέλα ("Anthony Minghella", 6 Ιανουαρίου 1954 - 18 Μαρτίου 2008) ήταν βραβευμένος με Όσκαρ σκηνοθέτης από το Ηνωμένο Βασίλειο. Ήταν επίσης θεατρικός συγγραφέας, σεναριογράφος και από το 2003 ως το 2007 πρόεδρος της Επιτροπής Σκηνοθετών στο Βρετανικό Ινστιτούτο Κινηματογράφου. Η πιο γνωστή του ταινία είναι "Ο Άγγλος ασθενής".
Kamov Ka-22

Το Kamov Ka-22 Vintokryl (Κυριλλικά: "Камов Ка-22 Винтокрыл", ονομασία ΝΑΤΟ: "Hoop") ήταν ελικόπτερο που εξελίχθηκε από την Kamov για λογαριασμό της Σοβιετικής Πολεμικής Αεροπορίας.

Φέροντας στοιχεία τόσο ελικοπτέρου όσο και αυτογύρου, το Ka-22 εθεάθη μόνο μία φορά από δυτικούς παρατηρητές κατά τη διάρκεια του Ψυχρού πολέμου, στην επίδειξη της Ημέρας Αεροπορίας στην Μόσχα, στις 9 Ιουλίου 1961. Το Ka-22 χρησιμοποιούσε την άτρακτο του Antonov An-10 η οποία θα του παρείχε θεωρητικά μεταφορική ικανότητα 80 με 100 ατόμων, ή, λόγω της οπίσθιας ράμπας φόρτωσης, τη δυνατότητα μεταφοράς φορτίου και οχημάτων.

Εξαιτίας της μυστικότητας που επικρατούσε την περίοδο του Ψυχρού πολέμου, ελάχιστα είναι γνωστά για το πρόγραμμα δοκιμών του Ka-22, όμως, συνέπεια δύο συντριβών από άγνωστα αίτια, το πρόγραμμα τερματίστηκε το 1964.
Χοσέ Σεγούρα

Ο Χοσέ Σεγούρα (ισπανικά: José Segura) είναι Ισπανός προπονητής ποδοσφαίρου. Γεννήθηκε στις 19 Μαρτίου του 1957 στην Ολέσα Ντε Μονσεράτ της Βαρκελώνης.
Μητρόδωρος ο Χίος

Ο Μητρόδωρος ο Χίος (αρχαία ελληνικά: Μητρόδωρος ὁ Χῖος, "fl" 4ος αιώνας π.Χ.) ήταν Έλληνας φιλόσοφος, που ανήκε στη σχολή του Δημόκριτου, και σημαντικός πρόδρομος του Επίκουρου. 

Ο Μητρόδωρος ήταν μαθητής του Νέσσου της Χίου, ή όπως προτιμούν άλλες πηγές, του ίδιου του Δημόκριτου. Λέγεται ότι δίδαξε τον Διογένη το Σμυρναίο, ο οποίος με τη σειρά του ήταν δάσκαλος του Ανάξαρχου. 

Ο Μητρόδωρος ήταν πλήρως σκεπτικιστής. Αποδεχόταν τη Δημοκρίτεια θεωρία των ατόμων και του κενού και της πληθώρας των κόσμων. Είχε επίσης δικιά του θεωρία ότι τα αστέρια σχηματίζονται από την μέρα με την ημέρα υγρασία στον αέρα με τη θερμότητα του Ήλιου. Σύμφωνα με τον Κικέρωνα, είπε ότι, "Δεν ξέρουμε τίποτα, όχι, ούτε καν αν ξέρουμε ή όχι", και πίστευε ότι όλα είναι για κάθε άτομο μόνο αυτό που φαίνεται για εκείνο να είναι. 

Η παρακάτω φράση αποδίδεται σε αυτόν. Αν είναι ακριβής, δείχνει ότι ο Μητρόδωρος είχε μια κοσμολογική φιλοσοφία που ήταν μπροστά από τον αρχαίο κόσμο: "Ένα μόνο σπυρί σιταριού σε ένα μεγάλο χωράφι είναι τόσο παράξενο όσο ένας μόνος κόσμος σε ένα άπειρο διάστημα".
 Εν πόλει μήτε ως λέων ανατρέφου μήτε ως κώνωψ. Το μεν γαρ εκπατείται, το δε καιροφυλακτείται.
Φορλί

Το Φορλί (ιταλ. "Forlì") είναι πόλη της Ιταλίας στην Επαρχία Φορλί-Τσεζένα. Είναι έδρα της επαρχίας.
Breguet 14

Το Breguet 14 ήταν Γαλλικό βομβαρδιστικό και αναγνωριστικό διπλάνο του Α’ Παγκοσμίου Πολέμου. Κατασκευάστηκε σε μεγάλους αριθμούς και η παραγωγή του συνεχίστηκε για πολλά χρόνια μετά το τέλος του πολέμου. Πέρα από την ευρεία παραγωγή του, υπήρξε το πρώτο αεροσκάφος μαζικής παραγωγής όπου χρησιμοποιήθηκε περισσότερο μέταλλο από ξύλο στην κατασκευή του. Το αεροσκάφος ήταν ελαφρύτερο από ότι αν έφερε ξύλινο πλαίσιο παρόμοιας αντοχής, γεγονός που το καθιστούσε ταχύτερο και πιο ευέλικτο για το μέγεθός του και το έδινε την ικανότητα να ξεπερνά πολλά από τα μαχητικά αεροσκάφη της εποχής. Η στιβαρή κατασκευή του ήταν ικανή να δεχθεί αρκετά πλήγματα, ήταν εύκολο στον χειρισμό και είχε καλές επιδόσεις. Το Breguet 14 θεωρείται ένα από τα καλύτερα αεροσκάφη του πολέμου.
Έρημος Καλαχάρι

thumb|350px|Η Έρημος Καλαχάρι
H έρημος Καλαχάρι είναι έρημος της νότιας Αφρικής, που βρίσκεται περίπου μεταξύ 20o και 28o νοτίου πλάτους και 19 και 24 ανατολικού μήκους. Οι κάτοικοι είναι νομάδες , όπως επίσης και Βουσμάνοι και Οτεντότοι. Η Καλαχάρι διασχίστηκε για πρώτη φορά από τον Ντέιβιντ Λίβινγκστον και τον Ουίλιαμ Οϊγουέλ, το 1849.
Ντέιβιντ Μορέλ

Ο Ντέιβιντ Μορέλ ("David Morrell", 24 Απριλίου 1943) είναι Καναδός μυθιστοριογράφος και καθηγητής αμερικανικής λογοτεχνίας. Είναι κυρίως γνωστός ως δημιουργός του χαρακτήρα «Ράμπο» στο πρώτο του μυθιστόρημα, «First Blood».
Ράιαν Στακ

Ο Ράιαν Στακ (" Ryan Eugene Stack") είναι Αμερικάνος καλαθοσφαιριστής γεννημένος στο Τενεσί των ΗΠΑ στις 24 Ιουλίου του 1975. Είναι επίσης πολίτης της Βόρειας Μακεδονίας και διεθνής με τα χρώματά της εθνικής ομάδας της. Έχει ύψος 2,11 μ. και αγωνίζεται στη θέση του σέντερ και του πάουερ φόργουορντ.
Βαγγέλης Βουρτζούμης

Ο Βαγγέλης Βουρτζούμης (30 Οκτωβρίου 1969) είναι Έλληνας πρώην επαγγελματίας καλαθοσφαιριστής. Διαθέτει ύψος 1,95μ. και αγωνιζόταν στη θέση του Shooting Guard. Είναι ο μοναδικός Έλληνας καλαθοσφαιριστής που έχει ποτέ κατακτήσει τρία ευρωπαϊκά τρόπαια με τρεις διαφορετικές ελληνικές ομάδες.
Μάνφρεντ Σέφερ

Ο Μάνφρεντ Σέφερ ("Manfred Schäfer") είναι παλαίμαχος διεθνής Αυστραλός ποδοσφαιριστής που αγωνιζόταν ως αμυντικός.
Ασράφ Αμάγια

Ο Ασράφ Αμάγια ("Ashraf Andrew Amaya") είναι Αμερικάνος πρώην επαγγελματίας καλαθοσφαιριστής, νιγηριανής καταγωγής γεννημένος στις 23 Νοεμβρίου 1971 στο Ιλινόις των ΗΠΑ.

Αγωνίστηκε με το Κολλέγιο του Σάουθερν Ιλινόις και στο ΝΒΑ για τους Vancouver Grizzlies τη σεζόν 1995-96 και τους Washington Bullets τη σεζόν 1996-97.

Τη σεζόν 1994-1995 ήταν μέλος της ομάδας των Αμπελοκήπων που κέρδισε τις εντυπώσεις μαζί με τους Σταυρακόπουλο, Φλώρο, Φάντεμπεργκ.

Το 1998 κατέκτησε το χάλκινο μετάλλιο στο Παγκόσμιο Πρωτάθλημα της Αθήνας μαζί με το Τζίμι Όλιβερ, με τον οποίο το 2001 κατέκτησαν το Κύπελλο Σαπόρτα αγωνιζόμενοι για το Γ.Σ. Αμαρουσίου. Το 2004 αγωνίστηκε στον Απόλλωνα Πάτρας.
Πατριάρχης Βουκουρεστίου Ιουστίνος

Ο Πατριάρχης Βουκουρεστίου Ιουστίνος, ήταν Πατριάρχης Ρουμανίας από το 1977 ως την κοίμησή του, το 1986.

Το κατά κόσμον όνομά του ήταν "Ιουστίνος Μωυσέσκου" και γεννήθηκε στις 5 Μαρτίου 1910 στο Καντέστι, στην περιοχή του Άρτζες. Τελείωσε τη Θεολογική Σχολή Αθηνών το 1934. Το 1937 αναγορεύθηκε διδάκτωρ της αυτής Σχολής. Στις 15 Μαρτίου 1956 χειροτονήθηκε Αρχιεπίσκοπος Σιμπίου και Μητροπολίτης Τρανσυλβανίας. Τον Ιανουάριο του 1957 εξελέγη Αρχιεπίσκοπος Ιασίου καθώς επίσης Μητροπολίτης Μολδαβίας και Σουτσεάβας. Δυο δεκαετίες αργότερα, και συγκεκριμένα στις 12 Ιουνίου του 1977 ο Ιουστίνος εξελέγη Πατριάρχης Ρουμανίας και με το τότε κομμουνιστικό καθεστώς είχε σχέσεις που μπορούν να χαρακτηριστούν αγαστές. Αποκατέστησε μερικές από τις σημαντικότερες εκκλησίες και μοναστήρια της Ρουμανίας. Απεβίωσε στο Βουκουρέστι στις 31 Ιουλίου 1986.
Άρρητος αριθμός

right|thumb|200 px|Ο αριθμός formula_1 είναι άρρητος
Άρρητος αριθμός ονομάζεται κάθε αριθμός ο οποίος δεν είναι δυνατό να εκφραστεί ως κλάσμα formula_2, όπου formula_3 και formula_4 είναι ακέραιοι αριθμοί, με formula_4 διάφορο του μηδενός, σε αντίθεση με τους ρητούς αριθμούς, οι οποίοι μπορούν να εκφραστούν ως κλάσμα ακεραίων και επίσης, άρρητοι αριθμοί ονομάζονται οι αριθμοί οι οποίοι δεν έχουν κάποιο ακριβές ή συγκεκριμένο αποτέλεσμα.

Παραδείγματα άρρητων αριθμών είναι το π ή το e και η τετραγωνική ρίζα του 2 (formula_1).

Οι άρρητοι αριθμοί είναι όλοι οι πραγματικοί αριθμοί (R) οι οποίοι δεν είναι ρητοί. Ως εκ τούτου και ελλείψει μοναδικού συμβολισμού για το σύνολο των αρρήτων, χρησιμοποιείται ο έμμεσος συμβολισμός I (Irrational numbers) ή formula_7 ή formula_8, όπου formula_9 το σύνολο των πραγματικών αριθμών και formula_10 το σύνολο των ρητών. Οι άρρητοι αριθμοί έχουν άπειρο αριθμό, μη επαναλαμβανόμενων περιοδικά, δεκαδικών ψηφίων.

Μία χαρακτηριστική ιδιότητα των άρρητων αριθμών είναι ότι το άθροισμα δύο άρρητων δίνουν συνήθως ως αποτέλεσμα έναν ρητό αριθμό. Για παράδειγμα 0,101001000100001000001...+1,0101101110111101111101111110...=1,11111111111...=formula_11
Άγιος Γεράσιμος

:"Για άλλους Αγίους με το ίδιο όνομα δείτε Άγιος Γεράσιμος (αποσαφήνιση)"

Ο Άγιος Γεράσιμος ο Νοταράς είναι άγιος της ανατολικής Ορθοδόξου Εκκλησίας και γνωστός ως πολιούχος άγιος της Κεφαλονιάς. Γεννήθηκε στα Τρίκαλα Κορινθίας το 1506.
Τιμία Ζώνη

Η Τιμία Ζώνη ή "Τίμια Ζώνη" ή "Αγία Ζώνη" (της Θεοτόκου) είναι ένα πανίερο χριστιανικό προσκύνημα που βρίσκεται στη Μονή Βατοπεδίου στο Άγιο Όρος εντός ασημένιας (μεταγενέστερης) θήκης, αποτελούμενη από τρία τεμάχια.

Αφιερώθηκε στη Μονή αυτή, σύμφωνα με τη παράδοση, το έτος 1101 από το Λάζαρο της Σερβίας. Ο Συναξαριστής αναφέρει συγκεκριμένα πως ο Βασιλεύς Αρκάδιος, γιος του Αυτοκράτορα Θεοδοσίου, που βασίλευσε το έτος 395 έστειλε και έφεραν από τα Ιεροσόλυμα στην Κωνσταντινούπολη την «Τιμία Ζώνη της Υπεραγίας Θεοτόκου». Σε άλλο όμως σημείο αναφέρει ότι: η «Τιμία Ζώνη της Υπεραγίας Δεσποίνης ημών Θεοτόκου μετεκομίσθη από της επισκοπής Ζήλας εις την Βασιλίδα των πόλεων, επί Κωνσταντίνου και Ρωμανού του Πορφυρογέννητου το έτος 919, όπου και απετέθη στην Αγία Σορό ή Θεοτόκο των Χαλκοπρατείων στις 31 Αυγούστου». Τέλος ο Συναξαριστής σε άλλο επίσης σημείο, (τρίτο), αναφέρει ότι η «Τιμία Ζώνη της Θεοτόκου ανεκομίσθη από της επισκοπής Ζήλας επί Αυτοκράτορα Ιουστινιανού το έτος 530». 

Κατά την ιερή παράδοση την Αγία Ζώνη παρέδωσε η Παναγία στον Απόστολο Θωμά αμέσως μετά την κοίμησή της και στη συνέχεια την ανάληψή της. Θεωρείται πλέον πανίερο προσκύνημα εκ του γεγονότος ότι αποτελεί το μοναδικό προσωπικό αντικείμενο της Παναγίας που έχει διασωθεί.

*Η καθιέρωση του εορτασμού της Αγίας Ζώνης στις 31 Αυγούστου οφείλεται στον Αυτοκράτορα Μανουήλ Α' τον Κομνηνό.
Πειραϊκή

<br>
Άποψη της Πειραϊκής. Διακρίνονται τα βράχια της Πειραϊκής, τα τείχη του [[Κόνωνας|Κόνωνα]], ο όρμος Αφροδίτης και ο μεγάλος τσιμεντένιος Σταυρός (το [[μνημείο του αφανούς Ναύτη]])

Η Πειραϊκή αποτελεί την Νοτιοδυτική παραλιακή συνοικία του Πειραιά, βρίσκεται ανατολικά του κεντρικού λιμανιού του Πειραιά.
Κιλίτζ Αλή Πασάς

Ο Κιλίτζ Αλή Πασάς (τουρκικά: "Kılıç Ali Paşa", 1519 - 21 Ιουνίου 1587) ήταν Οθωμανός ναύαρχος, ισάξιος του Χαϊρεντίν Μπαρμπαρόσα, του Πιαλή, του Τζεζαερλή κ.ά. πειρατών.
Άννα Νοταρά

Η Άννα Νοταρά ήταν κόρη του Μέγα Δούκα Λουκά Νοταρά της Βυζαντινής Αυτοκρατορίας, άτυπη εκπρόσωπος της ελληνικής παροικίας στη Βενετία και χρηματοδότης εκδόσεων ελληνικών εκπαιδευτικών κι εκκλησιαστικών βιβλίων από το τυπογραφείο των Νικόλαου Βλαστού και Ζαχαρία Καλλιέργη.
Τέξας χόλντεμ

Το Τέξας χόλντεμ (αγγλικά: "Texas hold 'em" ή "holdem") είναι το πλέον δημοφιλές παιχνίδι πόκερ στα καζίνο και τις λέσχες, σε όλη τη Βόρειο Αμερική και Ευρώπη σήμερα. Το «Χόλντεμ» είναι ένα παιχνίδι με κοινές κάρτες, όπου ο κάθε παίκτης μπορεί να χρησιμοποιήσει οποιονδήποτε συνδυασμό των πέντε κοινών καρτών μαζί με τις δύο δικές του για να συνθέσει τη χαρτωσιά του, σε αντίθεση με άλλες εκδοχές του πόκερ, όπως το stud ή το draw, όπου ο κάθε παίκτης κρατά τη δική του πλήρη χαρτωσιά. 
Το Χόλντεμ κέρδισε αργά αλλά σταθερά σε δημοτικότητα, χάρη στην προώθηση που είχε από την τηλεόραση, το Διαδίκτυο και τη λογοτεχνία, για να φτάσει με την αλλαγή του αιώνα να εκθρονίσει εντελώς το stud, που άλλοτε ήταν το δημοφιλέστερο παιχνίδι στην Αμερική. 

Καθώς ο κάθε παίκτης ξεκινά μόνο με δύο κάρτες ενώ οι υπόλοιπες είναι κοινές για όλους, το παιχνίδι προσφέρεται για στρατηγική ανάλυση καθώς και μαθηματική ανάλυση. Η απλότητα και η δημοτικότητα του Χόλντεμ έχουν εμπνεύσει μια μεγάλη ποικιλία βιβλίων στρατηγικής, που προσφέρουν συστάσεις για καλύτερα αποτελέσματα στο παιχνίδι. Τα περισσότερα από αυτά τα βιβλία προτείνουν μια στρατηγική που περιλαμβάνει σχετικά λίγες παρτίδες, στις οποίες όμως ο παίκτης πρέπει να ποντάρει και να «ανεβάζει» συχνά.
Επαρχία του Οριστάνο

Η Επαρχία του Οριστάνο (Ιταλική γλώσσα: "Provincia di Oristano", ιδρύθηκε το 1974) είναι Ιταλική επαρχία στην Περιφέρεια Σαρδηνία στην Ιταλία. Η έκτασή της είναι 3.040 Τ.χλμ. και ο πληθυσμός της ανέρχεται σε 160.746 κατοίκους (2016), η πυκνότητα του πληθυσμού της είναι 53,7 κάτοικοι ανά τετραγωνικό χιλιόμετρο. Έδρα της επαρχίας είναι το Οριστάνο ("Oristano"). Συνολικά, η επαρχία αριθμεί 87 Δήμους. 

Η επαρχία του Οριστάνο περιέχει την κοινότητα Σάντα Γκιούστα και την αρχαία πόλη Θάρρος, ιδρύθηκαν και οι δύο από την Καρχηδόνα.
Η πόλη της Αρμπορέα ιδρύθηκε από τον Μπενίτο Μουσολίνι και τον Φασισμό, μετέφερε αγρότες από την Εμίλια-Ρομάνια και το Βένετο. Ο ποταμός Τίρσο ρέει μέσω της Επαρχίας του Οριστάνο, ξεκινά από την Επαρχία του Νουόρο και χύνεται στον κόλπο του Οριστάνο. Η πόλη Μπόζα βρίσκεται σε μια περιοχή κατά μήκος ενός ποταμού, έχει πολλές Μεσαιωνικές οχυρώσεις που έχουν διασωθεί. Η Επαρχία του Οριστάνο ιδρύθηκε το 1974 και δεν έχει επηρεαστεί καθόλου από τον ψηλό τουρισμό.
Θειοδάμας

Στην ελληνική μυθολογία ο Θειοδάμας ή Θειοδάμαντας ήταν ένας ήρωας, ο οποίος εμφανίζεται σε διάφορες παραδόσεις που συνδέονται με τον μυθικό κύκλο του Ηρακλή. Ο Θειοδάμαντας άλλοτε αναφέρεται (π.χ. στα "Αργοναυτικά") ότι έδρασε στη χώρα των Δρυόπων, την άγονη περιοχή ανάμεσα στα βουνά Οίτη και Παρνασσός, όπου τον έσφαξε ανελέητα ο Ηρακλής στον πόλεμό του κατά των Δρυόπων, και άλλοτε αναφέρεται ότι έδρασε στην Κύπρο. Ο Θειοδάμας πήρε ως σύζυγό του τη Νεαίρα, κόρη του Έρμου, και απέκτησαν μαζί ένα γιο, τον Δρησαίο, ή κατ' άλλους και τον Ύλα.
Θεισόα

:"Αυτό το άρθρο αναφέρεται στο μυθικό πρόσωπο. Για άλλες χρήσεις, βλέπε Θεισόα (αποσαφήνιση)."
Στην ελληνική μυθολογία η Θεισόα ήταν μία από τις Νύμφες που ανέθρεψαν τον Δία όταν αυτός ήταν βρέφος. Κατά την αρκαδική μυθολογική παράδοση, η Ρέα παρέδωσε τον Δία σε τρεις Νύμφες: την Αγνώ, τη Θεισόα και τη Νέδα. Αυτές τον μεγάλωσαν μέσα σε ένα σπήλαιο του όρους Λυκαίου. Η κυρίαρχη πάντως παράδοση αναφέρει ότι ο Δίας ανατράφηκε στο Ιδαίο Άντρο, στην Κρήτη, από τους Κουρήτες και την Αμάλθεια.
Θείας

Ο Θείας ή Θείαντας είναι ένα από τα πρόσωπα με τα οποία η ελληνική μυθολογία συνδέεται με τις αρχαίες ασιατικές, και ιδίως τις φοινικικές, παραδόσεις και μύθους. Συγκεκριμένα, καθώς αναφέρει και η "Βιβλιοθήκη Απολλοδώρου", ο Θείας ήταν γιος του Βήλου, βασιλιά της Βαβυλώνας, και βασιλιάς ο ίδιος της Ασσυρίας ή της βόρειας Συρίας. Αδελφοί του Θεία ήταν ο Ζαριάρδης και ο Υστάσπης. Ο Θείας ερωτεύθηκε τη Νύμφη Ωρείθυια και μαζί απέκτησαν μία θυγατέρα, τη Μύρρα ή Σμύρνα. Η Μύρρα φιλονίκησε για κάποια άγνωστη αφορμή με την Αστάρτη, τη θεά της ομορφιάς (αντίστοιχη της Αφροδίτης). Η Αστάρτη, για να την εκδικηθεί, της προκάλεσε ένα ακατανίκητο ερωτικό πάθος για τον πατέρα της, τον Θεία. Μια μέρα η Μύρρα ή Σμύρνα μεταμφιέστηκε σε σκλάβα του παλατιού και παρέσυρε τον Θεία, οπότε από το σπέρμα του πατέρα της έμεινε έγκυος και γέννησε τον Άδωνι. Ο Θείας έμαθε την αλήθεια και τότε θέλησε να σφάξει την κόρη του. Αλλά η Μύρρα ζήτησε την επέμβαση των θεών, οι οποίοι τη μεταμόρφωσαν σε δέντρο, τη σμύρνα. Συνήθως αναφέρεται ότι ο Άδωνις ξεπήδησε από αυτό το δένδρο.
Θελξιόπη

Στην ελληνική μυθολογία η Θελξιόπη ή Θελξιέπεια ήταν μία από τις Σειρήνες, θυγατέρα του ποτάμιου θεού Αχελώου και της Μούσας της τραγωδίας (της Μελπομένης) ή της Καλλιόπης. Η Θελξιόπη, μαζί με τις αδελφές της Αγλαόπη και Πεισινόη (σύμφωνα με κάποιες πηγές και άλλες έξι), κατοικούσε στα παράλια της νότιας Ιταλίας. Εκεί οι Σειρήνες τρέφονταν με τους ναυτικούς που προσείλκυαν με το τραγούδι τους.

Ετυμολογικά, η "Θελξιόπη" είναι αυτή που είναι γοητευτική στην όψη: "(ρήμα θέλγω + ρίζα οπ του ρήματος ὁρῶ (όψη) )".

Η "Θελξιέπεια" είναι αυτη που είναι γοητευτική στα λόγια: "(ρήμα θέλγω + ρίζα επ του ρήματος λέγω (έπος) )".
Μπίλι Κράνταπ

Ο Μπίλι Κράνταπ ("William Gaither "Billy" Crudup", 8 Ιουλίου 1968) είναι Αμερικανός ηθοποιός. Έχει βραβευτεί με ένα Βραβείο Τόνυ το 2007. Γνωστές στο ευρύ κοινό ερμηνείες του είναι στις ταινίες "Sleepers" (1996), "Σχεδόν Διάσημοι" (2000) και "Big Fish: Αληθινές ιστορίες" (2006).
Πήτερ Κάθολος

Ο Πήτερ Κάθολος είναι Αυστραλός πρώην διεθνής ποδοσφαιριστής, ελληνικής καταγωγής.

Γεννήθηκε στις 18 Μαρτίου του 1961 και αγωνιζόταν στο χώρο του κέντρου. Έπαιξε στις "Canterbury", "St George",Ολυμπίκ Σίντνεϊ, ΑΠΙΑ, Μαρκόνι Στάλιονς καθώς και στην Α.Ε. Λάρισα (3 συμμετοχές). Το 1982 ανακηρύχτηκε Ποδοσφαιριστής της Χρονιάς για την Αυστραλία. Με την Εθνική Ομάδα της Αυστραλίας είχε από το 1981 μέχρι το 1984, 15 συμμετοχές και 3 γκολ. 

Ως προπονητής έχει αναλάβει την "St George" και την ΑΠΙΑ καθώς και από την ομάδα νέων της Ολυμπίκ Σίντνεϊ της οποίας υπήρξε και τεχνικός διευθυντής.
ΚΦ Τίρανα

Η ΚΦ Τίρανα (αλβανικά: "KF Tirana") είναι αλβανική ομάδα ποδοσφαίρου. Τα χρώματα της ομάδας είναι μπλε και άσπρο. Διεξάγει τους εντός έδρας αγώνες της στο Στάδιο Σελμάν Στερμάσι χωρητικότητας 9.600 θεατών.
Κυρήνη

Η Κυρήνη στην αρχαιότητα ήταν ελληνική αποικία στη Βόρεια Αφρική. Ιδρύθηκε το 630 π.Χ. από τους Θηραίους με αρχηγό τον Βάττο Αριστοτέλη, ενώ πήρε το όνομα της από την πηγή "Κύρη", που ήταν αφιερωμένη στο θεό Απόλλωνα. Γρήγορα αναπτύχθηκε κι εξελίχτηκε σε κέντρο του ελληνικού πολιτισμού στη Βόρεια Αφρική, ενώ αποτελούσε επίσης μεγάλο εμπορικό κέντρο. Τον 3ο αιώνα π.Χ., στην πόλη ιδρύθηκε η φιλοσοφική "Σχολή της Κυρήνης" από τον Αρίστιππο, μαθητή του Σωκράτη.

Η πόλη, που βρίσκεται στην κοιλάδα Jebel Akhdar, έδωσε στην ανατολική περιοχή της Λιβύης το όνομα "Κυρηναϊκή", το οποίο παρέμεινε μέχρι σήμερα. Η Κυρήνη αποτελεί από το 1982 Μνημείο Παγκόσμιας Κληρονομιάς της UNESCO.
Μα Γινγκ-Τζέου

Ο Μα Γινγκ-Τζέου ή ακριβέστερα Μα Ιν-Τζιόου (Ma Ying-jeou, κινέζικα: 馬英九|s=马英九, 13 Ιουλίου 1950 - ) είναι Ταϊβανέζος πολιτικός. Εξελέγη για πρώτη φορά πρόεδρος τον Μάρτιο του 2008 ενώ επανεξελέγη το 2012. Παλαιότερα, διετέλεσε Δήμαρχος της Ταϊπέι, υπουργός Δικαιοσύνης και αρχηγός του κόμματος Κουομιντάν (KMT), από το 2005 ως το 2007.
Θεμιστώ

Στην ελληνική μυθολογία η Θεμιστώ ήταν θυγατέρα του Υψέως (γιου του ποτάμιου θεού Πηνειού) και της Κρέουσας. Η Θεμιστώ παντρεύτηκε τον Αθάμαντα, γιο του Αιόλου και της Εναρέτης, και απέκτησαν 4 ή 5 παιδιά: τον Λεύκωνα, τον Ερύθριο, τον Σχοινέα, τον Πτώο και τον Πορφυρίωνα. Σύμφωνα με άλλη παράδοση, είχαν μόνο δύο παιδιά: τον Σφίνκιο και τον Ορχομενό. Η Θεμιστώ ήταν η τρίτη και τελευταία σύζυγος του Αθάμαντα. Όταν ο Αθάμας επέστρεψε στη δεύτερη σύζυγό του, την Ινώ, η Θεμιστώ έντυσε όλα τα δικά της παιδιά στα λευκά και όλα τα παιδιά της Ινούς στα μαύρα. Στη συνέχεια σκότωσε όλα τα μαυροντυμένα παιδιά ως εκδίκηση κατά του Αθάμαντα. Αλλά δεν κατάλαβε ότι η Ινώ είχε ανταλλάξει τα ρούχα των παιδιών, και έτσι σκότωσε τα δικά της παιδιά (εκτός από τον Σχοινέα). Εξάλλου η Θεμιστώ λέγεται ότι είχε και μία κόρη από τον θεό Ποσειδώνα, τη Λευκονόη.
Ρίτσαρντ Κρένα

Ο Ρίτσαρντ Κρένα ("Richard Donald Crenna", 30 Νοεμβρίου 1926 - 17 Ιανουαρίου 2003) ήταν Αμερικανός ηθοποιός ιταλικής καταγωγής.
Αέτωμα

Αέτωμα ονομάζεται η κορυφαία αρχιτεκτονική κατασκευή στις ακραίες πλευρές των αρχαίων ελληνικών ναών, καλούμενη και «αετός» λόγω της ομοιότητάς του προς αετό με ανοικτές τις πτέρυγες.

Κύριος λόγος της κατασκευής αυτής ήταν η αποστράγγιση των όμβριων υδάτων από τις στέγες των ναών με συνέπεια αυτές να είναι αμφικλινείς. Στις στενές πλευρές των ναών (πρόσθια και οπίσθια πλευρά) ο τριγωνικός τοίχος λεγόταν «τύμπανο» (επίπεδο) του αετώματος το οποίο και περιβαλλόταν με γείσο (προεξοχή). Οι αρχαιότεροι ναοί είχαν μία μόνο πρόσοψη, συνεπώς και ένα μόνο αέτωμα. Όταν οι ναοί περιβλήθησαν με στοά και έγιναν «περίπτεροι», διαμορφώθηκε και στην άλλη στενή πλευρά ομοιόμορφη προς τη πρώτη πρόσοψη με δεύτερο αέτωμα. Την αρχιτεκτονική αυτή τελειοποίηση των ναών η αρχαία παράδοση την αποδίδει στους Κορίνθιους.

Η αρχιτεκτονική των αετωμάτων συνδέθηκε με την ιστορία της γλυπτικής, όταν τα τύμπανα αυτών άρχισαν να κοσμούνται με ανάγλυφες παραστάσεις που σχετίζονται με θεότητες από την ελληνική μυθολογία και ιδιαίτερα σ΄ εκείνες που ήταν αφιερωμένοι οι ναοί.

Κατά τους κλασικούς χρόνους η διακόσμηση των αετωμάτων γινόταν με ολόγλυφα αγάλματα, τα λεγόμενα «"εναέτια"». Παραδείγματα της γλυπτικής αυτής εξέλιξης των εναετίων γλυπτών, από την ανάγλυφη στην ολόγλυφη μορφή προσφέρει το Μουσείο της Ακρόπολης της Αθήνας, όπου και φυλάσσονται τμήματα αετωμάτων από τους ναούς της αρχαϊκής και κλασικής περιόδου του βράχου της Ακρόπολης.

Το αέτωμα αργότερα εισήλθε και στην ευρωπαϊκή αρχιτεκτονική ως αυτόνομη ρυθμική μορφή, ανεξάρτητα δηλαδή του ρυθμού του οικοδομήματος που άλλοτε αποτελούσε οργανικό μέλος, με συνέπεια να υποστεί διάφορες παραλλαγές και νέες διακοσμητικές μεταχειρίσεις. Έτσι στην Αναγέννηση και αργότερα στην Αντιμεταρρύθμιση εμφανίσθηκε το «καμπύλο αέτωμα», όπου οι γραμμές έπαψαν να είναι ευθείες και αντικαταστάθηκαν με κυρτές. Συνέχεια παραλλαγή ήταν και το «τεθλασμένο αέτωμα», εναντίον του οποίου είχε διαμαρτυρηθεί έντονα ο αρχιτέκτονας του 16ου αιώνα Αντρέα Παλάντιο. Στην περίοδο εκείνη το αέτωμα έπαψε να αποτελεί το κορυφαίο αρχιτεκτονικό τριγωνικό σχήμα ελληνόρρυθμης πρόσοψης. Έτσι άρχισε να γενικεύεται ως απλό κόσμημα πρόσοψης, π.χ. γείσο παραθύρου ή κόγχης.

Είδη αετωμάτων όμως γνώρισε και ο Μεσαίωνας. Τα μεσαιωνικά αετώματα παρουσιάζουν οξύ τρίγωνο, πολύ κεκλιμένο. Τέλος, όλες οι μορφές των αετωμάτων παραλήφθηκαν από την αρχιτεκτονική στην εσωτερική διακοσμητική των οικιών, φθάνοντας ακόμη και σε κορυφαίες γραμμές επίπλων.
Αλαίν Μπερνάρ

Ο Αλαίν Μπερνάρ ("Alain Bernard", 1 Μαΐου 1983) είναι Γάλλος πρωταθλητής της κολύμβησης.

Γεννήθηκε στις 1 Μαΐου του 1983 στην Ωμπάνι της Γαλλίας. Είναι κάτοχος του παγκοσμίου ρεκόρ στα 100 μ. ελεύθερο, έπειτα από την πρωτιά του στο Ευρωπαϊκό πρωτάθλημα του 2008 με χρόνο 47.50 δεύτερα στον τελικό, στις 22 Μαρτίου. Την προηγούμενη μέρα είχε ήδη καταρρίψει το παγκόσμιο ρεκόρ, με χρόνο 47.60 δευτερόλεπτα στους ημιτελικούς.
Νέο Μεξικό

Το Νέο Μεξικό (Αγγλικά: State of New Mexico), είναι πολιτεία των Νοτιοδυτικών Ηνωμένων Πολιτειών της Αμερικής. Έχει έκταση 314.917 τ.χλμ. και πληθυσμό 2.105.121 κατοίκους (εκτίμηση 2021). Συνορεύει νοτιοδυτικά με το Μεξικό, νοτιοανατολικά και ανατολικά με το Τέξας, βορειοανατολικά με την Οκλαχόμα, βόρεια με το Κολοράντο και δυτικά με την Αριζόνα. 

Πρωτεύουσα της πολιτείας είναι η Σάντα Φε. Σημαντικές πόλεις είναι η Αλμπουκέρκη, η Φάρμινγκτον και το Ρόσγουελ. Το Νέο Μεξικό μέχρι το 1821 ανήκε στους Ισπανούς και το 1912 ανακηρύχθηκε επισήμως 47η πολιτεία των Η.Π.Α.

__ΕΥΡΕΤΗΡΙΟ__
Δυτικές Συνοικίες

Οι Δυτικές Συνοικίες ήταν ελληνικό μουσικό συγκρότημα της ροκ. Δημιουργήθηκε στη Θεσσαλονίκη τον Απρίλιο του 1996 από τους παιδικούς φίλους Κώστα Μυλώση και Βασίλη Μαντζουράνη. Το όνομα του συγκροτήματος προέρχεται από τις δυτικές συνοικίες της πόλης όπου μεγάλωσαν και ζουν τα μέλη του. Έχουν συνεργαστεί με καλλιτέχνες, όπως Δημήτρη Ζερβουδάκη, Παντελή Θαλασσινό, Μιλτιάδη Πασχαλίδη, Ηρώ, Μιχάλη Ρακιντζή, Ξύλινα Σπαθιά, Μπλε και με τους Βαλάντη και Βασίλη Καρρά. Το 2001 κυκλοφόρησαν τον πρώτο τους δίσκο, με τίτλο "Της Ίριδας τα χρώματα", ο οποίος είχε επιτυχία με τραγούδια όπως το "Καλοκαιρινά ραντεβού" και το "Πες μου γιατί". Ο δεύτερος δίσκος τους με τίτλο "Μακριά σου" κυκλοφόρησε το 2003 και έφτασε τις 15.000 πωλήσεις. Μετά απο 13 χρόνια πορείας και 4 δίσκους το συγκρότημα σταμάτησε τις δραστηριότητές του το 2009.
Δυτικό μέτωπο 1918

Westfront 1918 (γερμ. "Δυτικό μέτωπο 1918") είναι ένα γερμανικό αντιπολεμικό κινηματογραφικό έργο του σκηνοθέτη Γκέοργκ Βίλχελμ Παμπστ παραγωγής 1930.
Άλεκ Γκίνες

Ο Σερ Άλεκ Γκίνες (αγγλικά: "Sir Alec Guinness", 2 Απριλίου 1914 – 5 Αυγούστου 2000) ήταν Βρετανός ηθοποιός βραβευμένος με Όσκαρ, Χρυσή Σφαίρα, BAFTA και Τόνυ, κατά την πολυετή καριέρα του. Μερικοί από τους διασημότερους ρόλους του ήταν στις ταινίες "Η συμμορία των πέντε" (1955), "Η Γέφυρα του Ποταμού Κβάι" (1957), "Ο Λώρενς της Αραβίας" (1962) και στην πρώτη τριλογία του "Πολέμου των Άστρων" (1978-83).
Θεόφιλος Αλεξανδρείας

Ο Θεόφιλος Αλεξανδρείας (... - 15 Οκτωβρίου 412) ήταν αρχιεπίσκοπος στην Αλεξάνδρεια της Αιγύπτου από το 385 έως το 412. Θεωρείται άγιος από την Κοπτική Ορθόδοξη Εκκλησία.
Magnatune

Η Magnatune είναι μια μικρή δισκογραφική εταιρεία που εδρεύει στο Μπέρκλεϋ της Καλιφόρνιας στις ΗΠΑ. Ιδρύθηκε το 2003 από τον John Buckman, τότε διευθύνων σύμβουλο της εταιρείας ανάπτυξης λογισμικού για e-mail, Lyris. Σκοπός της είναι η δίκαιη αντιμετώπιση τόσο των μουσικών όσο και των πελατών της --- το σλόγκαν της είναι 'We are not evil' (δεν είμαστε κακοί). Αρχικά πουλούσε μουσική μόνον μέσω του δικτυακού της τόπου, όμως προσθεσε τη κατ'επιλογή δυνατότητα παροχής δίσκων CD στα τέλη του 2004, ενώ τον Οκτώβριο του 2007 ξεκίνησε να πουλά ολόκληρα άλμπουμ καθώς και μεμονωμένα μουσικά κομμάτια μέσω της σχετικής υπηρεσίας της εταιρείας Amazon στις Ηνωμένες Πολιτείες. Η Μagnatune ήταν η πρώτη δισκογραφική εταιρεία που πρόσεφερε μουσική μέσω του διαδικτύου και τον Μάρτιο του 2007 είχε φτάσει περι τις 70 άδειες ανα μήνα. 

Η εταιρεία ακολουθεί μια πολιτική όπου οι καλλιτέχνες υπογράφουν ένα συμβόλαιο σύμφωνα με το οποίο παρέχουν μη-αποκλειστικά δικαιώματα στην εταιρεία και βάσει της οποίας αμοίβωνται με το πενήντα τοις εκατό των κερδών από της πώληση της μουσικής τους μέσω αυτής. Τέτοιες πολιτικές ήταν πρωτοπόρες και ιδιαίτερα σπάνιες για μια δισκογραφική εταιρεία το 2003-2004. Οι χρήστες μπορούν να ακούν μουσική σε φορμά MP3 (δίχως DRM) δωρεάν πριν αποφασίσουν να αγοράσουν τη μουσική. Μια ακόμη καινοτομία της εταιρείας ήταν πως επέτρεπαν στους πελάτες να καθορίσουν τη τιμή που θα ήθελαν να πληρώσουν για έναν δίσκο (μεταξύ US $5-18) καθώς και το γεγονός πως παρέχουν πλήθος προτύπων (MP3, AAC, FLAC, Ogg Vorbis, WAV). Η μουσική που παρέχει η Magnatune δε συνοδεύεται από πρότυπα προστασίας (DRM). Αντίθετα, η εταιρεία επιτρέπει στους πελάτες της να μοιράζονται τη μουσική που έχουν αγοράσει (σε μέγιστο 3 αντίγραφα) με φίλους.

Ολόκληρη η συλλογή της εταιρείας διατίθεται δωρεάν κάτω από άδεια Creative Commons. Παρ'ότι η φιλελεύθερη αδειοδότηση δεν είναι νέα ιδέα αυτή καθεαυτή, η Magnatune είναι μια από τις λίγες περιπτώσεις εταιριών που επιχειρούν βασισμένες σε αυτή.
Άντονι Κουέιλ

Ο Σερ Τζον Άντονι Κουέιλ ("αγγλικά: Anthony Quayle", 7 Σεπτεμβρίου 1913 – 20 Οκτωβρίου 1989) ήταν Άγγλος ηθοποιός και σκηνοθέτης. Κατά τη διάρκεια της καριέρας του στον κινηματογράφο και το θέατρο κέρδισε υποψηφιότητες σε σημαντικά βραβεία, όπως τα Όσκαρ, τις Χρυσές Σφαίρες και τα BAFTA, ενώ τιμήθηκε με βραβεία Emmy και Τόνυ. Υποδύθηκε μια ευρεία γκάμα ρόλων, με εξαιρετικές επιδόσεις σε ρόλους ανθρώπων με εξουσία, που όμως διέθεταν και μία δόση αδυναμίας στο χαρακτήρα τους.
Θεοκλύμενος

Στην ελληνική μυθολογία με το όνομα Θεοκλύμενος είναι γνωστά τα ακόλουθα δύο διαφορετικά πρόσωπα:

# Μάντης, γιος του Πολυφείδη και δισέγγονος του Μελάμποδα. Γεννήθηκε στο Άργος, αλλά υποχρεώθηκε να καταφύγει στην Πύλο εξαιτίας ενός φόνου συγγενούς του που είχε διαπράξει. Στην Πύλο συνάντησε τον Τηλέμαχο, που τον πήρε μαζί του στην Ιθάκη. Εκεί ο Θεοκλύμενος πληροφόρησε την Πηνελόπη ότι ο Οδυσσέας δεν βρισκόταν μακριά. Πραγματικά, ο Οδυσσέας ήταν πάνω στο νησί και περίμενε την κατάλληλη στιγμή για να δράσει, αλλά η Πηνελόπη δεν πίστεψε τον Θεοκλύμενο. Επίσης, ο Θεοκλύμενος προείπε στους μνηστήρες της Πηνελόπης την τύχη που τους επεφύλασσε το μέλλον. Ούτε και εκείνοι τον πίστεψαν τότε και τον κορόιδεψαν, παρότι θα σκοτώνονταν την ίδια εκείνη νύχτα.
# Αιγύπτιος βασιλιάς, στον θρόνο της Κάτω Αιγύπτου, στον οποίο διαδέχθηκε τον πατέρα του Πρωτέα. Μητέρα του ήταν η Ψαμάθη. Ο Θεοκλύμενος αυτός διαδραματίζει σημαντικό ρόλο στην τραγωδία «Ελένη» του Ευριπίδη. Αναφέρεται ως σκληρός και θρασύδειλος άνθρωπος, με εχθρικά αισθήματα προς τους Έλληνες. Δοκίμασε να βιάσει την Ωραία Ελένη όταν εκείνη βρέθηκε (κατά την εκδοχή που ακολουθεί ο Ευριπίδης) στην αυλή του, αλλά δεν το κατάφερε και για εκδίκηση θέλησε να σκοτώσει την αδελφή του Θεονόη ή Ειδώ, επειδή αυτή συνωμοτούσε δήθεν με την Ελένη. Η Θεονόη σώθηκε με την επέμβαση των Διοσκούρων.

* Ο αστεροειδής 65583 Θεοκλύμενος (65583 Theoklymenos), που ανακαλύφθηκε το 1973 και ανήκει στην Τρωική Ομάδα, πήρε το όνομά του από τον μυθικό μάντη.
Λαζοί

μικρογραφία
Οι Λαζοί ( Γεωργιανά : ლაზები , τουρκικά: Lazlar, Č’ani, Τζάνοι) είναι φυλή που ζει κυρίως στις παράλιες περιοχές του Ευξείνου Πόντου οι οποίες ανήκουν στην Τουρκία και Γεωργία. Ήταν μια από τις κυριότερες φυλές του αρχαίου βασιλείου της Κολχίδας. Κατά την εποχή που η Οθωμανική αυτοκρατορία άρχισε να ελέγχει τον Καύκασο (16ος αιώνας), οι Λαζοί έγιναν, από ορθόδοξοι χριστιανοί, σουνίτες μουσουλμάνοι.
Μονή Χιλανδαρίου

Η Ιερά Πατριαρχική και Σταυροπηγιακή Μονή Χιλανδαρίου (σερβικά: Манастир Хиландар) είναι μία εκ των είκοσι μονών του Αγίου Όρους και κατατάσσεται τέταρτη στην ιεραρχική τάξη των Αγιορείτικων μονών. Είναι σερβικό μοναστήρι και βρίσκεται στο βορειοανατολική πλευρά του Αγίου Όρους.

Έχει εξωτερικά εμφάνιση μεσαιωνικού κάστρου, καθώς είναι οχυρωμένη με τείχη που έχουν ύψος 30 μέτρων, μήκος 140 μέτρων και περιβάλλουν μια περιοχή πλάτους 75 μέτρων. Το μοναστήρι πήρε αυτή την μορφή, εξαιτίας των συχνών πειρατικών επιδρομών κατά το παρελθόν. Θεωρείται το σημαντικότερο κέντρο του σερβικού πολιτισμού αφού η συμβολή του είναι τεράστια στην διαμόρφωση της παιδείας και της πνευματικότητας των Σέρβων μέσα στην ιστορία. Διατηρεί μια εξαιρετικά πλούσια συλλογή από πρωτότυπα παλαιά χειρόγραφα, εικόνες, τοιχογραφίες, έτσι ώστε σήμερα να θεωρείται από τους πιο σημαντικούς θησαυρούς του Σερβικού μεσαιωνικού πολιτισμού γενικότερα. Βρίσκεται στη λίστα της παγκόσμιας κληρονομιάς της UNESCO από το 1988, μαζί με άλλες 19 Μονές του Αγίου Όρους.

Καθηγούμενος της Ιεράς Μονής είναι ο Αρχιμανδρίτης Μεθόδιος Χιλανδαρινός.
Ησυχαστήριο Άγιος Βασίλειος

<br>

Το Ησυχαστήριο Άγιος Βασίλειος είναι περιοχή στην έρημο του Αγίου Όρους που υπάγεται στη Μονή Μεγίστης Λαύρας και στην οποία βρίσκονται τα ησυχαστήριά της. Βρίσκεται ανάμεσα από την Κερασιά και τη Μικρή Αγία Άννα. Το 18ο αιώνα ήταν συγκροτημένη σκήτη. Υπάρχουν έντεκα ησυχαστήρια όπου διαμένουν δεκαπέντε μοναχοί. Ασχολούνται κυρίως με την κατασκευή κομποσχοινίων και θυμιάματος.
Κυρά της Λίμνης

Η Κυρά της Λίμνης παίρνει το βρέφος [[Λάνσελοτ]]

Η Κυρά της Λίμνης είναι ένας χαρακτήρας που διαδραματίζει σημαντικό ρόλο στον Αρθουριανό Κύκλο. Μεταξύ άλλων, η Κυρά της Λίμνης δίνει στον Αρθούρο το Εξκάλιμπερ, τον μεταφέρει στο Άβαλον μετά τη μάχη του Κάμλαν, ενώ επίσης είναι αυτή που σαγηνεύει το Μέρλιν και αναλαμβάνει την ανατροφή του Λάνσελοτ μετά το θάνατο του πατέρα του. Πολλοί διαφορετικοί γυναικείοι χαρακτήρες αναφέρονται με αυτή την ονομασία, όπως η Νιμούε, η Βιβιάν ή η Νινιάν και άλλες παραλλαγές.
Χαρακτηριστική ομάδα

Χαρακτηριστική ομάδα ή λειτουργική ομάδα, στην οργανική χημεία, ονομάζεται κάθε ειδική ομάδα ατόμων ή και δεσμών που μπορούν να βρίσκονται σε μόρια μιας ομάδας χημικών ενώσεων, που είναι υπεύθυνη για χαρακτηριστικές για την ομάδα) χημικές ιδιότητες (και οι οποίες, επομένως, χρησιμοποιούνται για τη διαφοροποίηση των μελών της συγκεκριμένης ομάδας από τα μη μέλη. Η ύπαρξη μιας χαρακτηριστικής ομάδας σηματοδοτεί την πραγματοποίηση των ίδιων (ή τουλάχιστον παρόμοιων) χημικών αντιδράσεων, ανεξάρτητα από το μέγεθος των μορίων των ενώσεων των οποίων αποτελούν τμήματα. Ωστόσο, η δραστικότητα κάποιων από τις ενώσεις της ομάδας μπορεί να επηρεαστεί από την συμπαρουσία και άλλων χαρακτηριστικών ομάδων (ιδιαίτερα αν αυτές βρίσκονται) σε (σχετικά) μικρή απόσταση. Τα άτομα της χαρακτηριστικής ομάδας συνδέονται τόσο μεταξύ τους, όσο και με άτομα του υπόλοιπου μορίου της ένωσης στην οποία ανήκουν, με ομοιοπολικούς δεσμούς. Αν η συνολική χαρακτηριστική ομάδα ομοιοπολικά συνδεμένων ατόμων συμβαίνει να έχει συνολικό ηλεκτρικό φορτίο, τότε η συγκεκριμένη χαρακτηριστική ομάδα αναφέρεται σε πολυατομικό, πιθανώς και σε σύμπλοκο ιόν. Κάθε υποομάδα ατόμων μιας χημικής ένωσης είναι δυνατό να ονομάζεται «ριζικό», αν περιέχει τμήμα ομοιοπολικού δεσμού που διασπάστηκε ομολυτικά, χωριζόμενη, δηλαδή, σε δυο τμήματα που ονομάζονται «ελεύθερες ρίζες». Ο (σωστός) συνδυασμός των ονομάτων των χαρακτηριστικών ομάδων με τα ονόματα των «μητρικών» αλκανίων δίνουν τη συστηματική ονομασία μιας οργανικής ένωσης. Συχνά, το πρώτο άτομο άνθρακα, δηλαδή αυτό που συνδέεται άμεσα με ένα (τουλάχιστον) άτομο της χαρακτηριστικής ομάδας (αν η χαρακτηριστική ομάδα περιέχει άτομο άνθρακα), ή με το άτομο άνθρακα που συνδέεται άμεσα με τη χαρακτηριστική ομάδα (αν η χαρακτηριστική ομάδα δεν περιέχει άτομο άνθρακα), ονομάζεται «άλφα» άτομο και συμβολίζεται διεθνώς με το ελληνικό γράμμα «α-». Το δεύτερο άτομο άνθρακα, μετρημένο με τον ίδιο τρόπο, ονομάζεται «βήτα» άτομο και συμβολίζεται διεθνώς με το ελληνικό γράμμα «β-». Το τρίτο άτομο άνθρακα, μετρημένο με τον ίδιο τρόπο, ονομάζεται «γάμα» άτομο και συμβολίζεται διεθνώς με το ελληνικό γράμμα «γ-», κ.ο.κ.. Μερικές φορές χρησιμοποιείται ο συμβολισμός «ω-» για το τελευταίο άτομο άνθρακα της ανθρακικής αλυσίδας μετά τη χαρακτηριστική ομάδα (κανονικά θα χρησιμοποιούνταν για το 24ο, αλλά επειδή αυτό είναι σπάνιο να υπάρχει, ομοίως σπάνια το ω χρησιμοποιείται με αυτήν την έννοια), «ω-1», για το προτελευταίο, κ.ο.κ..

Κάθε χαρακτηριστική ομάδα προσδιορίζει τις οργανικές ενώσεις αντίστοιχα σε χημικές τάξεις.<br>
Οι Κόρες της Ντροπής

Οι Κόρες της Ντροπής (αγγλικά: "The Magdalene Sisters") είναι βρετανική/ιρλανδική δραματική ταινία, παραγωγής 2002. Τη σκηνοθεσία και το σενάριο ανέλαβε ο Πίτερ Μούλαν. Η ταινία περιγράφει τη ζωή τριών γυναικών —την Μάργκαρετ, την Ρόουζ και την Μπερναντέτ— που στάλθηκαν στα Άσυλα της Μαγδαληνής, γνωστά και ως Πλυντήρια της Μαγδαληνής, στην Ιρλανδία, διότι διέπραξαν αμαρτίες σεξουαλικής φύσης, που αφορούν το βιασμό, το "ξελόγιασμα" αντρών και την απόκτηση εξώγαμου παιδιού. Η ταινία καταγράφει την άφιξη των κοριτσιών στα ιδρύματα, τα οποία είναι μοναστήρια που κερδίζουν χρήματα ως πλυντήρια ρούχων, τις εμπειρίες τους εκεί και τους τρόπους τελικά που διαφεύγουν από εκεί. Πολλά από τα κορίτσια υφίστανται σεξουαλική παρενόχληση, σωματική και σεξουαλική κακοποίηση από τις καλόγριες και τον ιερέα του μοναστηριακού ιδρύματος.

Η ταινία αποτελεί δραματοποιημένη ιστορία που βασίζεται σε πραγματικές αφηγήσεις κοριτσιών που στάλθηκαν σε αυτά τα άσυλα. Ο Πίτερ Μιούλαν ανέφερε σχετικά με την ταινία ότι γυρίστηκε βασικά λόγω των θυμάτων των Ασύλων της Μαγδαληνής, τα οποία δεν είχαν αναγνωριστεί ως θύματα, δεν αποζημιώθηκαν ούτε τους ζητήθηκε συγνώμη, ενώ πολλές από αυτές παρέμειναν σε όλη τους τη ζωή ευσεβείς Καθολικές. Η πρώην τρόφιμος Μέρι-Τζο ΜακΝτόνα είπε στον Μούλαν ότι τα Άσυλα της Μαγδαληνής ήταν πολύ χειρότερα από ότι απεικονίστηκαν στην ταινία.

Η πρεμιέρα της ταινίας πραγματοποιήθηκε στο Διεθνές Φεστιβάλ Κινηματογράφου Βενετίας το 2002 όπου και βραβεύτηκε με το Χρυσό Λέοντα. Κυκλοφόρησε στους κινηματογράφους στις 25 Οκτωβρίου 2002 στην Ιρλανδία, στις 21 Φεβρουαρίου 2003 στο Ηνωμένο Βασίλειο και την 1η Αυγούστου στις Ηνωμένες Πολιτείες. Απέσπασε διθυραμβικά σχόλια από τους κριτικούς και έλαβε δύο υποψηφιότητες για BAFTA.
Αλέξανδρος Ψυχούλης

Ο Αλέξανδρος Ψυχούλης (1966) είναι Έλληνας ζωγράφος, εικαστικός και δημιουργός κόμικς. Ασχολείται ακόμα με το animation, το βίντεο αρτ και έχει γράψει θεατρικά έργα.

Είναι καθηγητής Τέχνης και Τεχνολογίας στο Τμήμα Αρχιτεκτόνων Μηχανικών του Πανεπιστημίου Θεσσαλίας. Από το 2017 είναι διευθυντής του Μεταπτυχιακού Προγράμματος «ΜΕΤΑΒΙΟΜΗΧΑΝΙΚΟΣ ΣΧΕΔΙΑΣΜΟΣ/ σχεδιαστικές και καλλιτεχνικές πρακτικές για το σχεδιασμό της καθημερινής ζωής» στο Τμήμα Αρχιτεκτόνων Μηχανικών του Πανεπιστημίου Θεσσαλίας
The Battle of Los Angeles

Το The Battle of Los Angeles είναι το τρίτο άλμπουμ (σε στούντιο) του συγκροτήματος Rage Against the Machine. Κυκλοφόρησε στις 2 Νοεμβρίου του 1999, μία μέρα νωρίτερα από τη συμπλήρωση 7 χρόνων από την κυκλοφορία του πρώτου τους άλμπουμ και τρία χρόνια αργότερα από το δεύτερο δίσκο τους με τίτλο "Evil Empire". Μεταξύ του "Evil Empire" και του "The Battle of Los Angeles" μεσολάβησε και το "ζωντανό" άλμπουμ "Live & Rare", ουσιαστικά μια συλλογή από επίσημα bootlegs.

Το τραγούδι "Calm Like a Bomb" παίζει στους τίτλους του "The Matrix Reloaded". Τα βίντεο των τραγουδιών "Sleep Now in the Fire" και "Testify" σκηνοθετήθηκαν από τον Michael Moore. 

Το εξώφυλλο του άλμπουμ δείχνει να έχει σχεδιαστεί με βάση το μνημείο του Kurt Eisner, του σοσιαλιστή που ηγείτο της Γερμανικής επανάστασης, στο Μόναχο, όπου και δολοφονήθηκε. Είναι επίσης πιθανόν, έχοντας ως βάση το όνομα του άλμπουμ, η εικόνα του εξωφύλλου να είναι παρμένη από ένα βίντεο τραβηγμένο κατά την διάρκεια των ταραχών του 1992 στο Λος Άντζελες, στο οποίο ένας άντρας υψώνει την δεξιά του γροθιά σαν σε θρίαμβο αφού έχει βάλει φωτιά σε ένα όχημα.
Γεώργιος Σισίνης

Ο Γεώργιος Σισίνης (1769-1831) ήταν πολιτικός και αγωνιστής της Ελληνικής Επανάστασης του 1821.
Πορνεία

thumb|115px|Πορνείο στο Άμστερνταμ
Πορνεία ονομάζεται η προσφορά του ιδίου σώματος σε αόριστο αριθμό προσώπων, συνήθως άνευ επιλογής, προς συνουσία έναντι χρηματικής ή άλλης αμοιβής. Το άτομο που συστηματικά (ως επάγγελμα) παρέχει σεξουαλικές υπηρεσίες με τον τρόπο αυτό ονομάζεται «εκδιδόμενο». Η γυναίκα που «εκδίδεται» ονομάζεται επίσης «ιερόδουλη» ή κοινώς «πόρνη». «Πόρνος» ονομάζεται και ο άνδρας που έρχεται συχνά σε επαφή με πόρνες ή αυτός που προσφέρει σεξουαλικές υπηρεσίες έναντι χρημάτων, ενώ ήδη από την αρχαία Ελλάδα υπήρχαν άνδρες «ιερόδουλοι» που όμως δεν είχαν δικαίωμα ανεξάρτητης άσκησης του επαγγέλματός τους. Η πορνεία συχνά επίσης περιγράφεται ως «αγοραίος έρωτας» ή «αγοραίο σεξ» και κάποιες φορές αναφέρεται ως «το αρχαιότερο επάγγελμα του κόσμου». Λεπτομερείς νόμοι για την πορνεία είχαν ήδη θεσπιστεί από τον Σόλωνα στην αρχαία Αθήνα.
Pit Bull αδίστακτοι performers

thumb|right|200 px|Το εξώφυλλο του Pit Bull.
Το Pit Bull αδίστακτοι performers είναι ένα άλμπουμ κόμικς του Αλέξανδρου Ψυχούλη.

Το "Pit Bull αδίστακτοι performers" εκδόθηκε το 2001 από τις εκδόσεις "Όξύ" (ISBN 960-8068-65-7) και έχει 48 σελίδες.

Ήρωας του είναι ο Pitbull ένας καλλιτέχνης-περφόρμερ που έχει ένα μοναδικό concept στη ζωή του:ότι δε θα δούμε ποτέ το πρόσωπό του. Γι΄αυτό ο Pitbull φοράει μονίμως μία μάσκα σκύλου στο κεφάλι του.

Σκοπός του κόμικ είναι να σατιρίσει τη καλλιτεχνική ζωή και τον κόσμο της Σύγχρονης Τέχνης. Έτσι στο στόχαστρο μπαίνουν οι πάντες από το χώρο των γκαλερί:περφόρμερς, εικαστικοί, επιμελητές, καλλιτέχνες εγκατάστασης κλπ.

Ο Pitbull είναι τεμπέλης, άφραγκος και εγωιστής, καταφέρνει όμως να επιβιώσει σε όλους τους μπελάδες που τον βρίσκουν (ή βρίσκει αυτός).

Οι ιστορίες του κόμικ είναι ασπρόμαυρες στα πρότυπα των αμερικανικών underground κόμικς. Είχαν πρωτοδημοσιευτεί στο περιοδικό "01" την περίοδο 1995-1996 ως η σειρά ΑΔΙΣΤΑΚΤΟΙ PERFORMERS. Τα κόμικς συνοδεύονται στο άλμπουμ από ένα σχετικό διήγημα.
Ανεφορίτσα

<br>

Ανεφορίτσα είναι το όνομα ποντιακού χορού που χορευόταν στη Γαλίαινα της Τραπεζούντας. Είναι μια μορφή σερανίτσας με μονό τικ (δύο επιτόπια τριαράκια), με πιάσιμο από τις παλάμες και λυγισμένους τους αγκώνες, με 4 βήματα προς τα δεξιά και 4 προς τα αριστερά. Το δεξί πόδι προπορεύεται και το αριστερό ακολουθεί. Τα χέρια δεν κινούνται. Ο χορός κινείται προς τα αριστερά. Σαν όργανο χρησιμοποιείται η λύρα (κεμεντζές). Ο χορός είναι μικτός κλειστός κύκλος. Ο ρυθμός είναι πεντάσημος (5/8).<br>
Συνοδεύεται από τον εξής ποντιακό στίχο: 
"«Κόρη κατήβα σο μαντρίν ελίεν η κιζέλα εφώταξεν ο πρόσωπος άμμον ντο εν ημέρα.»" 
Έίναι ο ίδιος χορός με την Κιζέλα μόνο που τον συναντάμε και σε διπλό τικ. Και οι δύο έχουνε την ίδια μουσική και συνοδεύονται από το ίδιο τραγούδι. Πήρε την ονομασία από τον στίχο του τραγουδιού. 


Κατηγορία:Ελληνικοί χοροί
EIGRP

Το EIGRP (αρκτικόλεξο της φράσης Enhanced Interior Gateway Routing Protocol) είναι ένα πρωτόκολλο δρομολόγησης δικτύων υπολογιστών, αναπτυγμένο από την εταιρεία Cisco Systems, και βασισμένο στο παλιότερο πρωτοκόλλο IGRP (με το οποίο είναι προς τα πίσω συμβατό). Ανήκει στην κατηγορία των πρωτοκόλλων Διανύσματος απόστασης (Distance Vector), και είναι βελτιστοποιημένο αφ' ενός προς την ελαχιστοποίηση της αστάθειας που συμβαίνει όταν αλλάξει η τοπολογία ενός δικτύου, και αφ' ετέρου προς την βέλτιστη αξιοποίηση του εύρους ζώνης και και της επεργαστικής ισχύος του δρομολογητή. Οι περισσότερες από αυτές τις δυνατότητες αποτελούν μέρους του αλγόριθμου DUAL, ο οποίος αναπτύχθηκε από το ινστιτούτο SRI International. Ο αλγόριθμος DUAL εγγυάται την αποτροπή βρόχων στη δρομολόγηση, και την ταχεία εύρεση εναλλακτικών δρομολογίων, τηρώντας αναπληρωματικά δρομολόγια για κάθε δίκτυο.
Πριγκιπάτο της Αχαΐας

Το Πριγκιπάτο της Αχαΐας ήταν ένα κρατίδιο που δημιουργήθηκε από τον Γουλιέλμο Σαμπλίτη κατά την Δ΄ Σταυροφορία (1205-1210) στα εδάφη της Πελοποννήσου (Μοριάς), τα οποία μοιράστηκαν σε φέουδα μεταξύ των Φράγκων Σταυροφόρων.

Ήταν ένα κραταιό κρατίδιο, υπό την κυριαρχία των Φράγκων, αρχικά υπό την εξουσία του Γουλιέλμου Σαμπλίτη και στη συνέχεια από τους Βιλλεαρδουίνους. Η κατάσταση του πριγκιπάτου άλλαξε πολλές φορές μέχρι το 1452, οπότε και επανήλθε στη Βυζαντινή Αυτοκρατορία υπό τον Κωνσταντίνο Παλαιολόγο, μετέπειτα αυτοκράτορα του Βυζαντίου, για να περάσει μετά από λίγο στους Οθωμανούς Τούρκους.

Η πρωτεύουσα του πριγκιπάτου ήταν η Ανδραβίδα. Κύριο λιμάνι του ήταν η Γλαρέντζα ή Clarence (στη θέση Παλαιόκαστρο, δυτικά της σημερινής Κυλλήνης) και σημαντικό του κάστρο ήταν το Χλεμούτσι ή Clermont λίγο πιο νότια.